| Vencavų piliakalnis |
| --- |
| Vencavų piliakalnio valstybės paminklo ženklas |
| 

Vencavų piliakalnisVencavų piliakalnis

 |
| Koordinatės  | 

|  |
| --- |
| 55°41′11.3″ š. pl. 25°58′55″ r. ilg.﻿ / ﻿55.686472°š. pl. 25.98194°r. ilg.﻿ / 55.686472; 25.98194Koordinatės: 55°41′11.3″ š. pl. 25°58′55″ r. ilg.﻿ / ﻿55.686472°š. pl. 25.98194°r. ilg.﻿ / 55.686472; 25.98194 |

 |
| Vieta | Zarasų rajonas |
| Seniūnija | Dusetų seniūnija |
| Aukštis | 16 m |
| Plotas | 45x42 |
| Naudotas | I II tūkstantmečio pradžia |
| Žvalgytas | 1970 |
| Registro Nr. | AR1563 / A1024P / 13049 |

**Vencavų piliakalnis su gyvenviete**, Kalvinų Kalnas – piliakalnis (unikalus objekto MC kodas 13049; Lietuvos Respublikos kultūros paminklų sąrašo Nr. AR1563; registro iki 2005 m. balandžio 19 d. Nr. A1024P) Zarasų rajono savivaldybės teritorijoje, į pietryčius nuo Vencavų, Dusetų seniūnija. Pasiekiamas iš plento  **179**  Dusetos–Degučiai–Dūkštas  ties Balčio ežero rytiniu krantu miško keliuku pasukus į kairę pietryčiuosna, pavažiavus ežero pakrante 250 m yra kairėje pietryčiuose, ties ežero pietrytiniu galu, Dusetų girininkijos 55 kvartalo pietinėje dalyje.

Vencavų piliakalnis nuo ežero

Piliakalnis
-----------

Piliakalnis įrengtas aukštumos kampe, Balčio ežero pietrytiniame krante. Aikštelė beveik apvali, kiek pailga rytų – vakarų kryptimi, 45x42 m dydžio. Rytiniame jos krašte supiltas 2,5 m aukščio, 14 m pločio pasagos formos pylimas, kurio išorinis 3 m aukščio šlaitas leidžiasi į 7 m pločio, 1,5 m gylio griovį. Už griovio kyla antras 80 m ilgio, 3 m aukščio nuo griovio, 7 m pločio pylimas 1 m aukščio išoriniu šlaitu. Už jo iškastas trečias 2,5 m pločio, 0,5 m gylio griovys ir supiltas trečias 85 m ilgio, 1 m aukščio, 5 m pločio pylimas. Už trečio pylimo iškastas ketvirtas 3 m pločio, 0,3 m gylio griovys. Šiauriniame ir rytiniame šlaituose pylimai virtę iki 4 m pločio terasomis. Šiaurės rytų pusėje abu pylimai skyla į dvi dalis. Piliakalnio vakariniame šlaite, 3 m žemiau aikštelės, yra 6 m pločio terasa, 4-5 m aukščiau papėdės – dar viena plati terasa. Šlaitai statūs, 12-16 m aukščio.

Pietinis šlaitas, atrodo, yra erodavęs į griovą – nėra terasų. Piliakalnis apaugęs pušimis, kurios aikštelėje ir pylimų vietose smarkiai praretintos.

Piliakalnis datuojamas II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 42000 m². Vizualinio apsaugos zonos pozonio plotas 1129000 m².

Vencavų piliakalnis iš šiaurės vakarų pusės

|  |
| --- |
| Aplinkiniai piliakalniai |
|  | Gasių piliakalnis 7 km | Narkyčių piliakalnis 4 km  Jatkūniškių piliakalnis 5 km | Avilių piliakalnis 11 km |  |
| Zabičiūnų piliakalnis 11 km |  | Mineikiškių piliakalnis 10 km |
| Verslavos piliakalnis 27 km | Zokorių piliakalnis 5 km | Degučių piliakalnis 5,5 km |

Pastaba:   
 Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

* Vencavų piliakalnis iš šiaurės pusėsVencavų piliakalnis iš šiaurės pusės
* Vencavų piliakalnio aikštelėVencavų piliakalnio aikštelė
* Vencavų piliakalnio aikštelėVencavų piliakalnio aikštelė
* Vencavų piliakalnio aikštelėVencavų piliakalnio aikštelė
* Vencavų piliakalnio aikštelėVencavų piliakalnio aikštelė
* Piliakalnio ženklasPiliakalnio ženklas

Šaltiniai
---------


* Lietuvos TSR kultūros paminklų sąrašas (tęsinys), V. 1977, p.17
* Lietuvos piliakalniai: atlasas. Vilnius, 2005, t. 3, p. 438–439.
* Bronius Dakanis. Mažai žinomi Lietuvos piliakalniai // Kultūros paminklai. Vilnius. 1994. T. 1. p. 55-56 (Nr. 57).
* Gintautas Zabiela. Lietuvos medinės pilys. Vilnius. 1995, p. 257 (Nr. 96).
* Jonas Nemanis. Zarasų rajono archeologijos paminklų sąrašas. Zarasai. 1982, p. 32.
* Jonas Nemanis. Zarasų rajono kultūros paveldas. Zarasai. 1994, p. 40.
* Jonas Nemanis. Vencavų piliakalnis [Zarasų rajonas] Gimtinė. ISSN 1392-4419. 1999, lapkričio 1-30 (Nr. 11), p. 5.

Nuorodos
--------

* Sąrašas:Lietuvos piliakalniai
* Lietuvos piliakalniai. Vencavai